**projektas**

**reg. Nr. T-134**

**2.19. darbotvarkės klausimas**

**Pasvalio rajono savivaldybės taryba**

|  |  |  |
| --- | --- | --- |
| sprendimas | | |
| **DĖL PASVALIO RAJONO SAVIVALDYBĖS TARYBOS 2021 M. BALANDŽIO 28 D. SPRENDIMO NR. T1-78 „DĖL PASIŪLYMŲ DĖL PASVALIO RAJONO SAVIVALDYBĖS SAUGOMŲ TERITORIJŲ STEIGIMO, JŲ RIBŲ KEITIMO TEIKIMO IR NAGRINĖJIMO TVARKOS APRAŠO PATVIRTINIMO“ PAKEITIMO** | | |
| 2022 m. birželio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, vykdydama Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašą, patvirtintą Lietuvos Respublikos aplinkos ministro 2009 m. rugpjūčio 26 d. įsakymu Nr. D1-491 „Dėl Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo patvirtinimo“ (Lietuvos Respublikos aplinkos apsaugos ministro 2022 m. kovo 29 d. įsakymo Nr. D1-82 redakcija), Pasvalio rajono savivaldybės taryba n u s p r e n d ž i a:

1. Pakeisti Pasiūlymų dėl Pasvalio rajono savivaldybės saugomų teritorijų steigimo, jų ribų keitimo teikimo ir nagrinėjimo tvarkos aprašą, patvirtintą Pasvalio rajono savivaldybės tarybos 2021 m. balandžio 28 d. sprendimu Nr. T1-78 „Dėl pasiūlymų dėl Pasvalio rajono savivaldybės saugomų teritorijų steigimo, jų ribų keitimo teikimo ir nagrinėjimo tvarkos aprašo patvirtinimo“ (toliau – Tvarkos aprašas):

1.1. pakeisti Tvarkos aprašo 2 punktą ir jį išdėstyti taip:

„2. Tvarkos aprašas netaikomas, kai nevyriausybinės organizacijos, fiziniai ir juridiniai asmenys teikia pasiūlymus dėl rengiamų saugomų teritorijų specialiųjų planų svarstymo su visuomene metu. Fizinių ir juridinių asmenų pasiūlymai nenagrinėjami, jei pasiūlymas pateikiamas nepraėjus 3 metams, kai pakeisti saugomos teritorijos planavimo dokumentai ir šių asmenų pasiūlymai išnagrinėti pagal Visuomenės dalyvavimo teritorijų planavimo procese nuostatus, jeigu nekeičiama teritorijos vystymo koncepcija (jei ji buvo rengta), kryptys, tvarkymo prioritetai.“

1.2. pakeisti Tvarkos aprašo 4 punktą ir jį išdėstyti taip:

„4. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos saugomų teritorijų įstatyme, Lietuvos Respublikos nekilnojamojo kultūros paveldo apsaugos įstatyme.“

1.3. pakeisti Tvarkos aprašo 6 punktą ir jį išdėstyti taip:

„6. Pasiūlyme nurodoma:

6.1. juridinio asmens pavadinimas, teisinė forma, kodas, buveinė arba fizinio asmens vardas, pavardė, adresas;

6.2. pagrindinė informacija apie teritoriją, su kuria susijęs pasiūlymas:

6.2.1. Savivaldybė, seniūnija, teritorijos schema (ne mažesniu kaip 1:10 000 masteliu), kurioje pažymima esama ir (ar) siūloma saugoma teritorija, jos ribos, gamtos vertybės, kita svarbi informacija;

6.2.2. pasiūlymo pagrindimas pagal Steigimo kriterijus;

6.2.3. žemės sklypų nuosavybės forma (formos), informacija apie žemės savininkų ir valdytojų skaičių, vyraujantį žemės sklypų dydį;

6.2.4. veikla, daranti žalą gamtos vertybėms, vietovėms ar galinti joms pakenkti ir dėl to reikia ją nutraukti ar apriboti, arba planuojama veikla, dėl kurios siūloma keisti saugomos teritorijos ribas;

6.3. kokio tipo ir ploto naują saugomą teritoriją siūloma steigti arba kaip pakeisti esamos saugomos teritorijos ribas. Pasiūlymai dėl ribų keitimo pateikiami 6.2.1 papunktyje nurodytoje schemoje.“

1.4. pakeisti Tvarkos aprašo 7 punkto nuostatą iki dvitaškio ir ją išdėstyti taip:

„7. Pagrindžiant atitiktį Steigimo kriterijams, pasiūlyme teikiama vertybių lokalizacija pažymima 6.2.1 papunktyje nurodytoje schemoje:“

1.5. pripažinti netekusiu galios Tvarkos aprašo 8 punktą;

1.6. pakeisti Tvarkos aprašo 9 punktą ir jį išdėstyti taip:

„9. Pasiūlymas dėl saugomos teritorijos steigimo, jos ribų keitimo turi būti pagrįstas tyrimų išvadomis – nurodyta, kokie tyrėjai ir kokiais metodais atliko tyrimus. Jeigu tyrimų rezultatai skelbti, nurodyti, kur publikuota. Jeigu, vadovaujantis Steigimo kriterijais, nustatant gamtos objekto vertingumo lygmenį taikomas svarbumo kriterijus (išskyrus nustatant objekto pažintinę ir estetinę reikšmę), pasiūlymo teikėjai gamtos paveldo vertingumą turi pagrįsti tyrimų išvadomis.“

1.7. pripažinti netekusiu galios Tvarkos aprašo 10 punktą.

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Apolonija Lindienė

Vietinio ūkio ir plėtros skyriaus teritorijų planavimo

(kraštovaizdžio) specialistė Joana Grincevičienė

2022-06-09

Suderinta DVS Nr. RTS-147

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2021 M. BALANDŽIO 28 D. SPRENDIMO NR. T1-78 „DĖL PASIŪLYMŲ DĖL PASVALIO RAJONO SAVIVALDYBĖS SAUGOMŲ TERITORIJŲ STEIGIMO, JŲ RIBŲ KEITIMO TEIKIMO IR NAGRINĖJIMO TVARKOS APRAŠO PATVIRTINIMO“ PAKEITIMO**

2022-06-09

Pasvalys

**1. Sprendimo projekto rengimo pagrindas.** Lietuvos Respublikos aplinkos ministro 2009 m. rugpjūčio 26 d. įsakymu Nr. D1-491 „Dėl pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo ir pasiūlymų dėl saugomų teritorijų steigimo, jų ribų keitimo nagrinėjimo komisijos sudarymo patvirtinimo“ patvirtintas „Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašas“ (toliau – Aprašas) Lietuvos Respublikos aplinkos ministro 2022 m. kovo 29 d. įsakymu Nr. D1-82 buvo pakeistas ir išdėstytas nauja redakcija.

Apraše yra pakoreguoti reikalavimai, kuriuos turi atitikti teikiami pasiūlymai, atsisakant reikalavimo nurodyti pasiūlyme: esamos ir planuojamos veiklos rūšis, susijusias su žemės naudojimu; gamtos vertybių, vietovių išlikimą užtikrinančią veiklą; teritorijos naudojimo perspektyvas, numatytas kompleksinio ir (ar) specialiojo teritorijų planavimo dokumentuose; ar žinoma žemės sklypų savininkų ir valdytojų nuomonė dėl saugomos teritorijos steigimo, jos ribų keitimo. Apraše taip pat atsisakyta reikalavimo nurodyti, kokios rūšies draustinis ir dėl kokių priežasčių geriausiai užtikrintų šiuo metu teritorijoje vykdomos veiklos suderinamumą su gamtos vertybių, vietovių apsaugos interesais. taip pat atlikti ir kiti tikslinamojo pobūdžio pakeitimai.

Atsižvelgiant į Apraše atliktus pakeitimus, siekiant užtikrinti teisės aktų nuostatų įgyvendinimą savivaldybėje, reikalinga atlikti pakeitimus Pasvalio rajono savivaldybės tarybos 2021 m. balandžio 28 d. sprendimu Nr. T1-78 patvirtintame Pasiūlymų dėl Pasvalio rajono savivaldybės saugomų teritorijų steigimo, jų ribų keitimo teikimo ir nagrinėjimo tvarkos apraše.

**2. Sprendimo projekto tikslai, uždaviniai.**

Sprendimo projekto tikslas – patvirtinti Pasiūlymų dėl Pasvalio rajono savivaldybės saugomų teritorijų steigimo, jų ribų keitimo teikimo ir nagrinėjimo tvarkos aprašo pakeitimą, ir taip užtikrinti, kad Pasvalio rajono savivaldybės teisės aktai atitiktų hierarchiškai aukščiau esančių teisės aktų reikalavimus.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Šiuo sprendimo projektu siūloma Savivaldybės tarybai patvirtinti Pasiūlymų dėl Pasvalio rajono savivaldybės saugomų teritorijų steigimo, jų ribų keitimo teikimo ir nagrinėjimo tvarkos aprašo pakeitimą. Priimtas sprendimo projektas įtakos kriminogeninei situacijai ir korupcijai neturės.

**4.** **Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų priimti nereikia.

**7. Sprendimo projekto antikorupcinis vertinimas.**

Antikorupcinis vertinimas atliktas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyriausioji specialistė Apolonija Lindienė

Strateginio planavimo ir investicijų skyriaus vyriausioji specialistė Apolonija Lindienė

Vietinio ūkio ir plėtros skyriaus teritorijų planavimo

(kraštovaizdžio) specialistė Joana Grincevičienė

***Lyginamasis variantas***

PATVIRTINTA

Pasvalio rajono savivaldybės tarybos

2021 m. balandžio 28 d. sprendimu Nr. T1-78

**PASIŪLYMŲ DĖL PASVALIO RAJONO SAVIVALDYBĖS SAUGOMŲ TERITORIJŲ STEIGIMO, JŲ RIBŲ KEITIMO TEIKIMO IR NAGRINĖJIMO TVARKOS APRAŠAS**

**I SKYRIUS**

**Bendrosios nuostatos**

1. Pasiūlymų dėl Pasvalio rajono savivaldybės saugomų teritorijų steigimo, jų ribų keitimo teikimo ir nagrinėjimo tvarkos aprašas (toliau – Tvarkos aprašas) nustato reikalavimus nevyriausybinių organizacijų, kitų juridinių ir fizinių asmenų teikiamiems pasiūlymams dėl Pasvalio rajono savivaldybės (toliau – Savivaldybė) draustinių (toliau – saugomos teritorijos) steigimo, jų ribų keitimo, kai tokios turi būti nustatomos pagal teisės aktus, gamtos paveldo objektų paskelbimo saugomais, taip pat pateiktų pasiūlymų nagrinėjimo procedūras.

2. Tvarkos aprašas netaikomas, kai nevyriausybinės organizacijos, fiziniai ir juridiniai asmenys teikia pasiūlymus dėl rengiamų saugomų teritorijų specialiųjų planų svarstymo su visuomene metu. Fizinių ir juridinių asmenų pasiūlymai nenagrinėjami, jei pasiūlymas pateikiamas nepraėjus 3 metams, kai ~~buvo~~ pakeisti saugomos teritorijos planavimo dokumentai ir šių asmenų pasiūlymai ~~buvo~~ išnagrinėti pagal Visuomenės dalyvavimo priimant sprendimus dėl teritorijų planavimo nuostatus, ~~patvirtintus Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ (Lietuvos Respublikos Vyriausybės 2013 m. gruodžio 18 d. nutarimo Nr. 1267 redakcija) (su visais aktualiais pakeitimais),~~ **jeigu** nekeičiama **teritorijos** vystymo koncepcija **(jei ji buvo rengta)**, kryptys, tvarkymo prioritetai.

3. Teikiant siūlymus dėl saugomų teritorijų steigimo, jų ribų keitimo, gamtos paveldo objektų paskelbimo saugomais, vadovaujamasi Saugomų teritorijų steigimo kriterijais, patvirtintais Lietuvos Respublikos aplinkos ministro įsakymu (toliau – Steigimo kriterijai).

4. Tvarkos apraše vartojamos sąvokos suprantamos taip, kaip jos apibrėžtos **Lietuvos Respublikos** saugomų teritorijų įstatyme, **Lietuvos Respublikos** nekilnojamojo kultūros paveldo apsaugos įstatyme.

**ii SKYRIUS**

**pasiūlymas dėl saugomos teritorijos steigimo, jos ribų keitimo**

5. Savivaldybės institucijos, nevyriausybinės organizacijos, fiziniai ir juridiniai asmenys (toliau – pasiūlymų teikėjai) pasiūlymą dėl saugomos teritorijos steigimo, jų ribų keitimo, gamtos paveldo objektų paskelbimo saugomais (toliau – pasiūlymas) teikia Savivaldybės administracijos direktoriui.

~~6. Pasiūlyme nurodoma:~~

~~6.1. juridinio asmens pavadinimas, teisinė forma, kodas, buveinė arba fizinio asmens vardas, pavardė, adresas;~~

~~6.2. pagrindinė informacija apie teritoriją, su kuria susijęs pasiūlymas:~~

~~6.2.1. Savivaldybė, seniūnija, teritorijos schema (ne mažesniu kaip 1:10 000 masteliu), kurioje pažymimos esamos ir (ar) siūlomos saugomos teritorijos, jos ribos, gamtos vertybės, vietovių lokalizacija, kita svarbi informacija;~~

~~6.2.2. pasiūlymo pagrindimas pagal Steigimo kriterijus;6.2.3. žemės sklypų nuosavybės forma (formos), informacija apie žemės savininkų ir valdytojų skaičių, vyraujantį žemės sklypų dydį;~~

~~6.2.4. esamos ir planuojamos veiklos rūšys, susijusios su žemės naudojimu;~~

~~6.2.5. veikla, daranti žalą gamtos vertybėms, vietovėms ar galinti joms pakenkti ir dėl to reikia ją nutraukti ar apriboti, arba planuojama veikla, dėl kurios siūloma keisti saugomos teritorijos ribas;~~

~~6.2.6. gamtos vertybių, vietovių išlikimą užtikrinanti veikla (jeigu tokia būtina);~~

~~6.2.7. teritorijos naudojimo perspektyvos, numatytos kompleksinio ir (ar) specialiojo teritorijų planavimo dokumentuose;~~

~~6.3. kokio tipo ir ploto naują saugomą teritoriją siūloma steigti arba kaip pakeisti esamos saugomos teritorijos ribas. Pasiūlymai dėl ribų keitimo pateikiami 6.2.1 papunktyje nurodytoje schemoje.~~

**6. Pasiūlyme nurodoma:**

**6.1. juridinio asmens pavadinimas, teisinė forma, kodas, buveinė arba fizinio asmens vardas, pavardė, adresas;**

**6.2. pagrindinė informacija apie teritoriją, su kuria susijęs pasiūlymas:**

**6.2.1. Savivaldybė, seniūnija, teritorijos schema (ne mažesniu kaip 1:10 000 masteliu), kurioje pažymima esama ir (ar) siūloma saugoma teritorija, jos ribos, gamtos vertybės, kita svarbi informacija;**

**6.2.2. pasiūlymo pagrindimas pagal Steigimo kriterijus;**

**6.2.3. žemės sklypų nuosavybės forma (formos), informacija apie žemės savininkų ir valdytojų skaičių, vyraujantį žemės sklypų dydį;**

**6.2.4. veikla, daranti žalą gamtos vertybėms, vietovėms ar galinti joms pakenkti ir dėl to reikia ją nutraukti ar apriboti, arba planuojama veikla, dėl kurios siūloma keisti saugomos teritorijos ribas;**

**6.3. kokio tipo ir ploto naują saugomą teritoriją siūloma steigti arba kaip pakeisti esamos saugomos teritorijos ribas. Pasiūlymai dėl ribų keitimo pateikiami 6.2.1 papunktyje nurodytoje schemoje.**

7. Pagrindžiant atitiktį ~~Tvarkos aprašo 6.2.2 papunktyje nurodytiems~~ Steigimo kriterijams, **pa**siūlyme ~~pa~~teikiama ~~išsami informacija apie gamtos ir kultūros vertybes,~~ vertybių ~~ir~~ vietovių lokalizacija pažymima 6.2.1 papunktyje nurodytoje schemoje:

7.1. unikalūs ir (ar) tipiški gamtiniai ir (ar) kultūriniai kraštovaizdžiai;

7.2. unikalios žemės gelmių struktūros, atodangos, riedulynai, uolienų ar fosilijų kompleksai, kiti geologiniai objektai;

7.3. unikalios (išskirtinės vertės) ir (ar) tipiškos reljefo formos ar jų kompleksai (pvz., kalvos, gūbriai, upių slėniai, senslėniai, raguvos ar raguvynai, kiti geomorfologiniai dariniai);

7.4. unikalūs ir (ar) tipiški hidrografinio tinklo elementai (pvz., natūralių upių ruožai);

7.5. rūšys, įrašytos į Lietuvos Respublikos saugomų gyvūnų, augalų ir grybų rūšių sąrašą, patvirtintą Lietuvos Respublikos aplinkos ministro 2003 m. spalio 13 d. įsakymu Nr. 504 „Dėl Lietuvos Respublikos saugomų gyvūnų, augalų ir grybų rūšių sąrašo patvirtinimo“ (Lietuvos Respublikos aplinkos ministro 2020 m. birželio 9 d. įsakymo Nr. D1-340 redakcija), augalų bendrijos, įrašytos į Augalų bendrijų raudonosios knygos sąrašą, patvirtintą Lietuvos Respublikos aplinkos ministro 1998 m. lapkričio 30 d. įsakymu Nr. 237 „Dėl Augalų bendrijų raudonosios knygos sąrašo patvirtinimo“;

7.6. rūšys ir buveinės, dėl kurių teritorija atitinka paukščių apsaugai svarbių teritorijų atrankos kriterijus, patvirtintus Lietuvos Respublikos aplinkos ministro 2008 m. liepos 2 d. įsakymu Nr. D1-358 „Dėl Paukščių apsaugai svarbių teritorijų atrankos kriterijų patvirtinimo“ (su visais aktualiais pakeitimais) ir (ar) buveinių apsaugai svarbių teritorijų atrankos kriterijus, nustatytus Buveinių apsaugai svarbių teritorijų atrankos tvarkos apraše, patvirtintame Lietuvos Respublikos aplinkos ministro 2001 m. balandžio 20 d. įsakymu Nr. 219 „Dėl Buveinių apsaugai svarbių teritorijų atrankos tvarkos aprašo patvirtinimo“ (su visais aktualiais pakeitimais);

7.7. ypatybės, dėl kurių teritorija yra svarbi įgyvendinant Konvencijos dėl pelkių, turinčių tarptautinę reikšmę, ypač vandens ir pelkių paukščių apsaugai, Europos laukinės gamtos ir gamtinėsaplinkos apsaugos konvencijos, Migruojančių laukinių gyvūnų rūšių išsaugojimo konvencijos nuostatas;

7.8. kitos ypatybės, atitinkančios Saugomų teritorijų įstatyme nustatytus saugomos teritorijos steigimo tikslus.

~~8. Pasiūlyme turi būti nurodyta (esant galimybei pridėti atitinkami dokumentai), ar žinoma žemės sklypų savininkų ir valdytojų nuomonė dėl saugomos teritorijos steigimo, jos ribų keitimo.~~

9. Pasiūlymas dėl saugomos teritorijos steigimo, jos ribų keitimo turi būti pagrįstas tyrimų išvadomis – nurodyta, kokie tyrėjai ir kokiais metodais atliko tyrimus. Jeigu tyrimų rezultatai buvo skelbti, nurodyti ~~jų publikavimo šaltiniai~~ **kur publikuota**. Jeigu, vadovaujantis Steigimo kriterijais, nustatant gamtos objekto vertingumo lygmenį taikomas svarbumo kriterijus (išskyrus nustatant objekto pažintinę ir estetinę reikšmę), pasiūlymo teikėjai gamtos paveldo vertingumą turi pagrįsti tyrimų išvadomis.

~~10. Pasiūlyme steigti draustinį nurodoma, kokios rūšies draustinis ir dėl kokių priežasčių geriausiai užtikrintų šiuo metu teritorijoje vykdomos veiklos suderinamumą su gamtos vertybių, vietovių apsaugos interesais, atsižvelgiant į Gamtinių ir kompleksinių draustinių nuostatus, patvirtintus Lietuvos Respublikos Vyriausybės 2008 m. balandžio 2 d. nutarimu Nr. 318 „Dėl Gamtinių ir kompleksinių draustinių nuostatų patvirtinimo“ (Lietuvos Respublikos Vyriausybės 2020 m. sausio 29 d. nutarimo Nr. 72 redakcija).~~

**III SKYRIUS**

**PASIŪLYMŲ NAGRINĖJIMAS**

11. Pasiūlymai gali būti teikiami siunčiant paštu, elektroniniu paštu arba atvykus į Savivaldybės administraciją. Gautus ir užregistruotus pasiūlymus Savivaldybės administracijos direktorius perduoda nagrinėti Savivaldybės administracijos direktoriaus įsakymu sudarytai Pasiūlymų dėl Pasvalio rajono savivaldybės saugomų teritorijų steigimo, jų ribų keitimo nagrinėjimo komisijai (toliau – Komisija). Komisiją sudaro ne daugiau kaip 7 nariai. Komisijos nariais gali būti Savivaldybės administracijos valstybės tarnautojai ar darbuotojai, dirbantys pagal darbo sutartį, seniūnaičiai, gyvenamųjų bendruomenių ir bendruomeninių organizacijų atstovai, kiti Savivaldybės bendruomenės nariai. Komisiją sudaro Komisijos pirmininkas, sekretorius, nariai. Komisijos sekretorius skiriamas iš Komisijos narių. Prireikus Komisija į posėdį gali pasikviesti atitinkamų sričių ekspertus, specialistus, kurie pagal kompetenciją padeda išnagrinėti pasiūlymą.

12. Gavusi pasiūlymą, Komisija įvertina, ar jame ir pridedamuose dokumentuose pateikiama informacija atitinka Tvarkos apraše keliamus reikalavimus.

13. Komisija, nustačiusi, kad pateiktas pasiūlymas nevisiškai atitinka ar neatitinka reikalavimų, išvardintų šio Tvarkos aprašo 6–10 punktuose, ir trūkstamos informacijos neturi arba negali gauti teisės aktų nustatyta tvarka iš kitų institucijų, per 5 darbo dienas nuo pasiūlymo gavimo dienos kreipiasi raštu į pasiūlymo teikėją, prašydama pateikti papildomą informaciją, nustato terminą trūkstamai informacijai pateikti ar kitiems trūkumams pašalinti ir praneša, kad pasiūlymo nagrinėjimas stabdomas, kol bus gauta papildoma informacija.

14. Jeigu per nustatytą terminą papildoma informacija nepateikiama, pasiūlymas nebenagrinėjamas. Dokumentų originalai grąžinami pasiūlymo teikėjui ir nurodoma grąžinimo priežastis. Komisija pasilieka pasiūlymo ir gautų dokumentų kopijas.

15. Jeigu pateiktas pasiūlymas atitinka šio Tvarkos aprašo 6–10 punktuose keliamus reikalavimus arba trūkstamą informaciją gali gauti arba ja disponuoja Pasvalio rajono savivaldybės administracija, Komisijos pirmininkas šaukia Komisijos posėdį. Posėdžio medžiaga Komisijos nariams pateikiama ne vėliau kaip prieš 5 darbo dienas iki Komisijos posėdžio.

16. Komisijos darbo tvarka:

16.1. Komisijos darbo forma yra posėdžiai;

16.2. jei dėl nepaprastosios padėties, ekstremaliosios situacijos ar karantino Komisijos posėdžiai negali vykti Komisijos nariams posėdyje dalyvaujant fiziškai, Komisijos posėdžiai gali vykti nuotoliniu būdu *Zoom* platformoje;

16.3. Komisijos posėdžiams vadovauja Komisijos pirmininkas (jei jis negali dalyvauti – kitas žodžiu pirmininko paskirtas narys). Komisija gali nagrinėti pasiūlymą ir priimti dėl jo sprendimus, jeigu posėdyje dalyvauja daugiau kaip 1/2 Komisijos narių;

16.4. Komisijos sprendimai priimami paprasta posėdyje dalyvaujančių Komisijos narių balsų dauguma. Jeigu balsai dėl sprendimo priėmimo pasiskirsto po lygiai, lemia Komisijos posėdžio pirmininko balsas. Posėdyje dalyvavęs Komisijos narys, nesutinkantis su priimtu sprendimu, gali išdėstyti raštu savo atskirąją nuomonę. Atskiroji nuomonė pridedama prie Komisijos posėdžio protokolo.

17. Dėl svarstomo pasiūlymo Komisija gali:

17.1. rekomenduoti inicijuoti papildomus gamtos vertybių, vietovių tyrimus;

17.2. pritarti pasiūlymui, tačiau rekomenduoti inicijuoti kitos kategorijos ar tipo saugomos teritorijos steigimą, kitokį ribų keitimą, nei pasiūlymo teikėjas buvo nurodęs;

17.3. pritarti pasiūlymui ir rekomenduoti inicijuoti saugomos teritorijos steigimą, jos ribų keitimą;

17.4. pritarti gamtos paveldo objektų steigimui;

17.5. nepritarti pasiūlymui (nurodant motyvuotas priežastis) ir neteikti rekomendacijos dėl saugomos teritorijos steigimo, jos ribų keitimo inicijavimo, gamtos paveldo objektų steigimo.

18. Komisijos sprendimai įforminami posėdžio protokolu, kuriame pateikiama visa svarstyta informacija, motyvuoti siūlymai, motyvuotas pritarimas ar nepritarimas. Posėdžio protokolą ne vėliau kaip per 3 darbo dienas nuo posėdžio dienos parengia ir pasirašo Komisijos sekretorius ir teikia Komisijos pirmininkui pasirašyti. Pasirašytas posėdžio protokolas registruojamas DVS sistemoje ir teikiamas Savivaldybės administracijos direktoriui.

19. Atsižvelgdamas į Komisijos rekomendaciją, Savivaldybės administracijos direktorius (ne)inicijuoja Savivaldybės tarybos sprendimo projekto rengimą dėl pateikto pasiūlymo.

20. Apie priimtą Savivaldybės administracijos direktoriaus sprendimą pasiūlymo teikėjas informuojamas per 5 (penkias) darbo dienas. 21. Savivaldybių draustinius steigia, jų ribas nustato ir keičia Savivaldybės taryba, tvirtindama Savivaldybės draustinių ribų planus, o Savivaldybės saugomais objektais savivaldybių gamtos paveldo objektus Savivaldybės taryba skelbia, tvirtindama šių objektų schemas. Savivaldybės taryba sprendimą dėl Savivaldybės draustinio įsteigimo arba sprendimą dėl gamtos paveldo objekto paskelbimo Savivaldybės saugomu objektu gali panaikinti vadovaudamasi Lietuvos Respublikos saugomų teritorijų įstatymo nuostatomis.

22. Priimti sprendimai skelbiami Savivaldybės interneto svetainėje.

23. Apsaugos ir tvarkymo veiklą Savivaldybės draustiniuose ir Savivaldybės paveldo objektuose organizuoja Savivaldybė.

**IV SKYRIUS**

**BAIGIAMOSIOS NUOSTATOS**

24. Šis Tvarkos aprašas gali būti keičiamas ir (ar) pildomas Savivaldybės tarybos sprendimu.

25. Savivaldybės institucijų sprendimai priimti vadovaujantis šiuo Tvarkos aprašu gali būti skundžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_